|  |  |
| --- | --- |
| *Визия за ОСП след 2020 г.* |  |

|  |
| --- |
| **На Съвета по земеделие и рибарство, проведен в Люксембург на 15 април, министрите продължиха дискусията по новата зелена архитектура на Общата селскостопанска политика (ОСП) след 2020 г**. Делегациите подкрепиха по-високото ниво на амбиция по отношение на екологичните мерки. Комисарят по земеделие Фил Хоган заяви, че новата зелена архитектура е един от крайъгълните камъни на бъдещата ОСП, добавяйки, че неотдавнашното гласуване в Комисията по земеделие и развитие на селските райони (КЗРСР) на ЕП даде ясен сигнал по отношение на по-високата екологична амбиция на бъдещата селскостопанска политика**.** Изпълнението на задълженията, произтичащи от Парижкото споразумение за климата и целите на ООН за устойчиво развитие, е от жизненоважно значение. Комисар Хоган призова държавите членки да изпълнят международните си ангажименти. Румънският министър на земеделието и настоящ Председател на Съвета Петре Дея каза, че по-екологичното бъдеще е една от основните цели на новата ОСП, която трябва да доведе до по-екологична политика. Повече информация можете да видите в Приложение 1. |